Yazid Sufaat

Yazid Sufaat (lahir: 20 Januari 1964) merupakan rakyat Malaysia yang dikaitkan dengan Serangan 911 pada 11 September 2001 dan letupan Bali.

Biodata 
Dilahirkan  di Johor, Malaysia dengan kad pengenalan  A10472263, Yazid merupakan seorang ahli patologi yang telah belajar mikrobiologi di California State University, Sacramento, Amerika Syarikat. Dia pernah menjadi kapten dalam Angkatan Tentera Malaysia dan kemudian berhenti untuk menjadi ahli perniagaan. 

Peranan 
Yazid dikatakan diminta oleh Hambali Rasimudin, salah seorang pemimpin al-Qaeda Asia Tenggara untuk membina senjata biologi di Indonesia yang berkaitan dengan antraks. Majalah Newsweek menuduh Pertubuhan al Qaeda dipimpin oleh Osama bin Laden, seorang warganegara Arab Saudi.

Operatif Serangan 9/11 
Kondominium Yazid di Kajang (Kuala Lumpur) dikatakan menjadi tempat mesyuarat penyerang berani mati al Qaeda sebelum Serangan 911 dilakukan. Sasaran utama ialah Menara Pusat Perdagangan Dunia di New York. Yazid pernah berjumpa dengan 2 suspek pengebom berani mati. Yazid juga  menjadi majikan  kepada seorang lagi suspek  iaitu Zacarias Moussaoui. Yazid Sufaat disyakki menjadi  operatif Serangan 9/11 . Dia dipercayai membayar sejumlah wang  kepada Zacarias Moussaoui sebanyak US35,000 dalam mesyuarat di Kuala Lumpur pada tahun 2000. Yazid juga bersetuju membayar US2,5000 setiap bulan selepas itu.  Yazid turut hadir dalam  mesyuarat sebelum Serangan 9/11 . Penyerang pernah memesan 4 tan bahan untuk membuat bom.

Yazid pernah berlatih menggunakan senapang di Afghanistan .

Yazid ditahan 
Yazid ditahan oleh kerajaan Malaysia  pada 9 Disember 2001. Beliau ditahan melalui Akta Keselamatan Dalam Negeri (ISA) yang tidak memerlukan seseorang itu dibuktikan sebagai bersalah atau tidak.  Yazid ditahan di Imigresen Bukit Kayu Hitam , sempadan Malaysia-Thailand ketika dalam perjalanan pulang dari Afghanistan dan Bangkok . Kini beliau ditahan di Kem Kamunting, Taiping, Perak. Kem ini biasa menjadi tempat tahanan politik yang ditahan melalui ISA. Beliau ditahan bersama 23  ahli Kumpulan Militan Malaysia (KMM)  yang lain  yang didakwa mahu menggulingkan  kerajaan dan mendirikan  sebuah negara Islam di Malaysia.

Akta Keselamatan Dalam Negeri 
Melalui Akta Keselamatan Dalam Negeri (ISA)  , seseorang  tidak perlu dibicarakan sebagaimana  Akta Patriot di Amerika Syarikat. Malahan , Akta Patriot di Amerika mengambil iktibar dari Malaysia. Anehnya Yazid Sufaat tidak dihantar ke Amerika Syarikat untuk disiasat . Kerajaan  Malaysia hanya membenarkan beberapa pegawai CIA datang membuat soal siasat. Jika tidak, Yazid mungkin ditahan di Kem Tahanan Teluk Guantanamo , Cuba. Kerajaan Amerika pernah  cuba mengektradisi  Yazid ke Amerika Syarikat, tapi Malaysia dan Amerika tidak ada perjanjian seumpama itu.

Isteri 
Isteri Yazid ialah Sejahratul Dursina @ Chomel Mohamad , telah berkahwin 17 tahun . Sejahratul turut ditahan di bawah Akta Keselamatan Dalam Negeri. Anak mereka 4 orang. Ibu Sejahratul Dursina bernama  Tumina Kasmuri. Berumur 37 tahun pada tahun 2001. Beliau ditahan oleh  polis di Ampang , Kuala Lumpur , yang diketuai oleh  ASP Mariam Mohd Tahir . Sebuah komputer  peribadi dan pelbagai dokumen lain turut dirampas.

Peguam
Peguam keluarga Yazid ialah Saiful Izham Ramli. Suruhanjaya Hak Asasi Manusia (Suhakam) pernah merayu mereka dibebaskan kerana tidak ada bukti mereka bersalah  dan tidak dibenarkan  berjumpa dengan ahli keluarga.

Dibebaskan
Pada 10 Disember 2008, Menteri Dalam Negeri Datuk Seri Syed Hamid Albar mengumumkan Yazid Sufaat telah dibebaskan pada November 2008.  Beberapa tahanan lain turut dibebaskan . Dua warga Thailand yang dituduh anggota kumpulan pemisah  iaitu Mohd Faisal dan Ambalan. Mereka dihantar pulang ke Thailand selepas dibebaskan. Tiga rakyat Malaysia iaitu Abdul Rahman dan Tarmizi yang terlibat sebagai agen perisikan asing manakala Murad Sudin pula adalah anggota JI. Yazid, radikal JI bebas dari KamuntingLima tahanan ISA dibebas - Syed Hamid

Tahanan berkurang dari 75 kepada 46 orang sahaja iaitu 16 anggota kumpulan militan JI, 13 orang dari kumpulan Darul Islam, 10 orang kerana terlibat dalam pemalsuan dokumen kad pengenalan dan pasport, 5 pemimpin Barisan Bertindak Hak-hak Hindu (Hindraf) dan dua individu yang bekerja dengan agensi perisikan asing.

Rujukan

Kategori:Jemaah Islamiah
Kategori:Tahanan ISA